8 Noko Nyamenle arɛle anvi* Nowa nee ɛbɔ nu nane kɔsɔɔti yɛɛ sua zo nyɛmoa mɔɔ ɛnee bɛ nee ye wɔ ɛlɛne ne anu la,+ na Nyamenle maanle anwoma bɔle azɛlɛ ne azo na nzule ne bɔle ɔ bo kɛ ɔsesa.2 Bɛtotole anwomanyunlu azule kpole ne nee anwuma nzule nlenkɛ ne mɔ anu, yemɔti ezule ne gyakyile ɛdɔlɛ.*+3 Akee azɛlɛ ne azo nzule ne bɔle ɔ bo kɛ ɔsesa ngyikyi ngyikyi. Ɔkadwu kenle 150 la, ɛnee nzule ne ɛsesa.4 Wɔ siane nsuu ne kenle mɔɔ tɔ zo 17 la azo, ɛlɛne ne hɔnwenle Arelalate awoka ne mɔ azo.5 Na nzule ne hɔle zo sesanle too siane bulu ne azo. Siane bulu ne kenle mɔɔ limoa la, awoka ne mɔ ati zo vindele.+6 Yemɔti kenle 40 anzi, Nowa bukele nvɛnzɛlɛ ne+ mɔɔ yeyɛ wɔ ɛlɛne ne anwo la7 na ɔzoanle kɔkɔsɛlɛ; ɔdule ɔlile akɔneaba too azɛlɛ ne azo nzule ne sesanle.8 Nzinlii ɔzoanle abubule kɛ ɔhɔnlea kɛ azɛlɛ ne azo nzule ne ɛsesa a.9 Abubule ne annyia ɛleka andɛnla,* yemɔti ɔziale ɔrale ɔ nwo ɛkɛ wɔ ɛlɛne ne anu ɔluakɛ ɛnee nzule ne tɛkeda azɛlɛ ne kɔsɔɔti azo.+ Yemɔti ɔdendenle ɔ sa na ɔvale ye ɔhɔle ɛlɛne ne anu.10 Ɔhendɛle kenle nsuu bieko, na eza ɔzoanle abubule ne.11 Ɔlɛkɔ nɔsolɛ nu mɔɔ abubule ne ziale rale la, ɔnwunle kɛ ɔlivi nya amolɛ zia ɔ nloa anu! Yemɔti Nowa nwunle kɛ azɛlɛ ne azo nzule ne ɛsesa.+12 Ɔhendɛle kenle nsuu bieko. Na eza ɔzoanle abubule ne, noko yeanzia yeamba ɔ nwo ɛkɛ ne bieko.13 Wɔ Nowa ɛvolɛ ne mɔɔ tɔ zo 601 la anu,+ siane ne mɔɔ limoa la kenle mɔɔ limoa la anu, ɛnee azɛlɛ ne azo nzule ne ɛsesa; Nowa kpale ɛlɛne ne ɛleka bie azo* na ɔnwunle kɛ azɛlɛ nwo ɛlɛwe.14 Siane nwiɔ ne kenle mɔɔ tɔ zo 27 la anu, ɛnee azɛlɛ ne azo ɛwe.15 Akee Nyamenle zele Nowa kɛ:16 “Bɛvi ɛlɛne ne anu bɛvinde, ɛdawɔ, ɛ ye, ɛ mra mrenyia ne mɔ yɛɛ ɛ mra mrenyia ne mɔ aye mɔ.+17 Ɛ nee anyewɔzo abɔdeɛ ngakyile mɔɔ boka ɛ nwo la amuala,+ abɔdeɛ mɔɔ tu nee nane yɛɛ nane mɔɔ twenle bɛ nwo aze* wɔ azɛlɛ ne azo la amuala ɛvinde, amaa bɛadɛlɛ* wɔ azɛlɛ ne azo na bɛawo bɛamaa bɛ nwo azo azɛlɛ ne azo.”+18 Yemɔti Nowa nee ɔ mra mrenyia ne mɔ,+ ɔ ye nee ɔ mra mrenyia ne mɔ aye mɔ vindele.19 Anyewɔzo abɔdeɛ biala, nane biala mɔɔ twenle ɔ nwo aze yɛɛ abɔdeɛ biala mɔɔ tu, debie biala mɔɔ duolua azɛlɛ ne azo la vi ɛlɛne ne anu vindele na bɛhɔle ye ekpunli ekpunli.+20 Akee Nowa zile afɔlemokyea+ maanle Gyihova na ɔvale nane mɔɔ bɛ nwo te yɛɛ abɔdeɛ mɔɔ tu mɔɔ bɛ nwo te la amuala bie+ ɔbɔle ɛyelalɛ afɔle wɔ afɔlemokyea ne azo.+21 Na Gyihova dele debie evuanlɛ mɔɔ ɔ nye die nwolɛ* la. Yemɔti Gyihova hanle wɔ ye ahonle nu kɛ: “Menrɛmaa munzule ɛnrɛha azɛlɛ ne bieko ɛlɛ+ ɔlua sonla ti, ɔluakɛ ye ahonle nu nzuzulɛ le ɛtane ɔvi ye ngakula nu;+ yɛɛ menrɛzɛkye debie biala mɔɔ ngoane wɔ ye nu la bieko ɛlɛ kɛ mɔɔ meyɛ la.+22 Ɔvi ɛnɛ mɔɔ kɔ la, ma ɛlualɛ nee ma ɛdelɛ mekɛ, ɛyɛlɛ nee wuluwulu, wawaa nee fɔsɛlɛ yɛɛ alehyenlɛ nee aledwolɛ bahɔ zo dahuu wɔ azɛlɛ ye azo.”+
twi_Latn